CELEX: 62017TN0135
Language: hu
Date: 2017-02-28 00:00:00
Title: T-135/17. sz. ügy: 2017. február 28-án benyújtott kereset – Scor kontra Bizottság

8.5.2017   
            
            
               HU
            
            
               Az Európai Unió Hivatalos Lapja
            
            
               C 144/50
            
         2017. február 28-án benyújtott kereset – Scor kontra Bizottság
   (T-135/17. sz. ügy)
   (2017/C 144/69)
   Az eljárás nyelve: francia
   
      Felek
   
   
      Felperes: Scor SE (Párizs, Franciaország) (képviselők: N. Baverez, N. Autet, M. Béas és G. Marson ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az SA.37649 (2013/CP); SA.45860 (2016/PN); SA.45860 (2016/N) – Franciaország állami támogatási ügyben 2016. szeptember 26-án hozott C(2016) 5995 final határozat következő pontját: „i. a Caisse Centrale de Réassurance (CCR) számára a franciaországi természeti katasztrófák kockázatának viszontbiztosításával kapcsolatos tevékenysége miatt nyújtott korlátlan kezességvállalás”;
            
         
               —
            
            
               a Törvényszék eljárási szabályzata 134. cikkének megfelelően kötelezze a Bizottságot az összes költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalap azon alapul, hogy a megtámadott határozat a Caisse Centrale de Réassurance részére nyújtott kezességvállalás közös piaccal való összeegyeztethetőségének értékelését illetően téves jogi alapon nyugszik.
            
         
               2.
            
            
               A második jogalap azon alapul, hogy a megtámadott határozat indokolása több tekintetben is hiányos.
            
         
               3.
            
            
               A harmadik jogalap az EUMSZ 107. cikk (3) bekezdése c) pontjának megsértésén alapul. E jogalap két részből áll:
               
                           —
                        
                        
                           az első rész az arányosság vizsgálata során több tekintetben elkövetett téves jogalkalmazáson alapul;
                        
                     
                           —
                        
                        
                           a második rész a kezességvállalás aránytalan jellegén alapul.
                        
                     
         
               4.
            
            
               A negyedik jogalap a felperes eljárási jogainak megsértésén alapul.